Diari Oficial de la Generalitat Valenciana


Sumari del DOGV 2009, del 23-04-1993 (1993/827719)

RESOLUCIÓ de 19 de febrer de 1993, de la Comissió Territorial d'Urbanisme, per la qual aprova definitivament el pla parcial Benarrosa Gardens en desplegament de les normes subsidiàries de planejament del municipi d'Alcalalí.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2009

Data del DOGV
:   23-04-1993

Secció del DOGV
:   ALTRES DISPOSICIONS

Número del document
:   1993/827719


Data del document
:   19-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 19 de febrer de 1993, de la Comissió Territorial d'Urbanisme, per la qual aprova definitivament el pla parcial Benarrosa Gardens en desplegament de les normes subsidiàries de planejament del municipi d'Alcalalí.  
La Comissió Territorial d'Urbanisme, en la sessió del 19 de febrer de 1993, a la vista de l'expedient de referència i basant-se en aquests:  
Antecedents de fet  
Primer  
L'ajuntament, en la sessió plenària de 30 de juliol de 1992, en va acordar l'aprovació provisional, després d'haver complert els tràmits d'aprovació inicial i exposició publica mitjançant uns anuncis apareguts en el BOP i en un dels diaris de més difusió provincial.  
Segon  
La documentació la integren una memòria, uns plànols d'informació i d'ordenació, unes ordenances, un pla d'etapes i un estudi econòmic i financer.  
Tercer  
La finalitat d'aquest expedient és el desenvolupament d'uns terrenys de 175.535 m2 classificats per les normes subsidiàries com a sòl apte per urbanitzar, i se supedita l'aprovació del pla parcial esmentat a l'aprovació prèvia d'una modificació relativa a la reducció de l'amplària de determinats vials en l?àmbit d'aquest pla parcial.  
Quart  
La Comissió Territorial d'Urbanisme, en la sessió de 16 d'octubre de 1992, acordà la suspensió de l'expedient fins que s'esmenés una sèrie de deficiències i fins que s'aprovés definitivament la modificació puntual de les normes subsidiàries de planejament municipal que en possibilitava el desenvolupament.  
Cinquè  
Amb data de 12 de novembre de 1992, l'ajuntament tramet una documentació nova per tal d'esmenar les deficiències detectades.  
Sisé  
En aquesta mateixa sessió de 19 de febrer, i en un punt anterior de l?ordre del dia, la Comissió Territorial d'Urbanisme acordà l'aprovació definitiva de l?esmentada modificació puntual.  
Seté  
L'expedient inclou un informe favorable dels serveis territorials de la Conselleria d'Obres Públiques, Urbanisme i Transports de data 1 de desembre de 1992.  
Consideracions tècnico- jurídiques  
Primera  
La tramitació s'estima correcta d'acord amb el que estableix l'article 116 del text refós de 1992 i els articles del 127 al 130 del Reglament de Planejament, per remissió del 138.2 d'aquest text legal.  
Segona  
La documentació s'estima completa de conformitat amb l'article 83.5 del text refós de 1992 i els articles del 57 al 63 del Reglament de Planejament. No obstant aixà, en el polígon 2 s'observa que no coincideixen els usos dels sòls per a reserves ni coincideixen amb la superfície del quadre del plànol 5. En aquest i en el 3-B no s'assignen parcel·les a l?ús docent i en els plànols 14 i 16, sí. Així mateix s'observa que els plànols modificats no es realitzen sobre el topogràfic, tal com estableix l'article 60.4 del Reglament de Planejament.  
Tercera  
El contingut de la proposta es considera tècnicament admissible una vegada esmenades les deficiències detectades en l'anterior acord.  
Quarta  
La Comissió Territorial d'Urbanisme és competent per a l'adopció d'aquest acorda en virtut del que disposa l'article 118.3 b, per remissió de l'article 128, del text refós de la Llei sobre el Règim del 361 i Ordenació Urbana, aprovat pel Reial Decret Legislatiu 1/1992, de 26 de juny, i els articles 5 i 15.10 del Reglament dels Organs Urbanístics de la Generalitat Valenciana, aprovat pel Decret 137/90, de 30 de juliol, del Consell de la Generalitat Valenciana.  
Vistos els preceptes esmentats i la resta de disposicions aplicables, va acordar aprovar definitivament el pla parcial Benarrosa Gardens en desenvolupament de les normes subsidiàries de planejament del municipi d'Alcalalí. Se'n supedita la publicació i, doncs, l?eficàcia, a la tramesa de nova documentació que esmene l'error sobre els usos dels sòls de reserva, i caldrà aportar els nous plànols dibuixats sobre el topogràfic.  
Vist l?acord adoptat por la Comissió Territorial d'Urbanisme en la sessió de 19 de febrer de 1993 que aprovà definitivament l?expedient de referència, que en supeditava la publicació al compliment de certes condicions, i la documentació presentada per l'ajuntament amb data 15 de març de 1993, que compleix en tots els seus punts l?esmentat acord de la comissió, resolc:  
Ordenar la publicació immediata de l?esmentat acord d'aprovació definitiva per a la seua entrada en vigor. Es recorda a l'ajuntament la necessitat que publique íntegrament en el Butlletí Oficial de la Província d'Alacant les ordenances i les normes urbanístiques, per a la seua vigència, conformement al que estableix l'article 70.2 de la Llei Reguladora de les Bases del Règim Local, en relació amb l'article 124.3 del text refós sobre Reforma del Règim del Sòl i Ordenació Urbana, de 26 de juny de 1992, i que notifique el contingut de la resolució a tots els interessats que apareguen en l?expedient.  
Cosa que es fa pública, d'acord amb el que preveuen els articles 124 del text refós de la Llei sobre el Règim del Sól i Ordenació Urbana, aprovat pel Reial Decret Legislatiu 1/1992, de 26 de juny, i 134 del Reglament de Planejament. Val a dir que contra els anteriors acords, que no esgoten la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons disposen els articles 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
València, 19 de febrer de 1993.- El President de la Comissió Territorial d'Urbanisme: Gerardo- Roger Fernández Fernández.